stanford-oval/wikipedia huggingface dataset:
LCD Soundsystem
הערות שוליים

↑  Anagricel Duran, LCD Soundsystem will release a new album in 2025, NME, ‏2024-10-24 (באנגלית בריטית)
| --- | --- |
בקרת זהויות :  BnF: cb139353808 (data)  GND: 10337227-1  ISNI: 0000 0001 0724 5674  LCCN: no2005031234  MusicBrainz: 2aaf7396-6ab8-40f3-9776-a41c42c8e26b  NKC: xx0076947  SUDOC: 16307352X  VIAF: 139181146   WorldCat (עם VIAF): 139181146
כאב ביצים

בסלנג, "כאב ביצים" הוא כינוי למצב של כאב באזור האשכים בעקבות גירוי מיני מתמשך שלא נגמר באורגזמה או בשפיכה. נכון לשנת 2009, תופעה זו לא נחקרה דייה והמידע על אודותיה בלתי מספק.
לא כל גירוי שאינו בא על סיפוקו גורם לכך. כאב ביצים נגרם מגודש באשכים ובערמונית ולעיתים מלווה בבצקת באשכים.
בסלנג אנגלי, התופעה מכונה Blue Balls - ביצים כחולות או דיכאון ביצים. לתופעה זו אין כינוי מקצועי מוסכם, אולם האורולוגים רוקני ואלריו הציעו לכנות אותה "Epididymal Hypertension"‏, ובתרגום לעברית, "יתר לחץ דם של יותרת האשך".
עוררות מינית של גבר מלווה בפעילות של המערכת הפאראסימפתטית הגורמת לזרימה מוגברת של דם לרקמות הפין וכן לאשכים ולערמונית, ובה בעת להאטת זרימת דם מאיברי המין בחזרה לגוף. כך נוצר לחץ דם מקומי גבוה דיו ליצירת זקפה. לאחר פורקן מיני המופעל על ידי מערכת העצבים הסימפתטית (האנטגוניסטית למערכת הפאראסימפתטית) מתאפשר פינוי מהיר של דם מרקמות איברי המין, ומופסקת זרימת הדם המוגברת אליהם.
לאחר זמן ממושך של עוררות מינית ללא שפיכה, נוטים הדם והנוזל הלימפטי להיקוות, ותכולת החמצן בדם יורדת, מצב המכונה "גודש של כלי דם". גברים הסובלים מכאב אשכים כרוני או מזקפה ממושכת (זקפה ללא גירוי מעל לארבע שעות), וכן הסובלים מכאב ביצים חריף וממושך, עלולים להזדקק לטיפול רפואי.
טיפול

הטיפול הפשוט ביותר בכאב ביצים הוא הגעה לשפיכה, בין בדרך של יחסי מין ובין בדרך של אוננות. השפיכה גורמת לפעילות של המערכת הסימפתטית ולהפסקת הגודש על ידי זרימה מחודשת של נוזלים מאיברי המין בחזרה לגוף.
במקרים מסוימים, הגודש והכאבים המלווים נפסקים לאחר שעה קלה גם ללא שפיכה - אך במקרים אחרים ההקלה עשויה להגיע לאחר זמן רב יותר (עד שתים-עשרה שעות)[דרוש מקור].
כאב ביצים כמעט ולא נחקר, אם כי יש אזכורים רבים שלו בספרות הרפואית, ונראה שאין מחלוקת בדבר קיום התופעה. יוצא הדופן אולי היחיד הוא מאמרם של Chalett & Nerenberg שפורסם בשנת 2000 בכתב העת Pediatrics והתגובות שפורסמו למאמר. שלט ונרנברג מציעים טיפול נוסף על שפיכה, הכולל את המאמץ הכרוך בהרמת חפץ כבד הגורם לפעולת וולסלבה(אנ') (לחץ תוך בטני מוגבר).
ראו גם

מחלות ומומים באשך
הערות שוליים

↑  Rockney R, Alario AJ. Blue Balls. Pediatrics. 2001 Nov;108(5):1233-4. PMID 11694711 . מכתבים למערכת
↑   מופעים בגוגל סקולר
↑  Chalett JM & Nerenberg LT. "Blue Balls": A Diagnostic Consideration in Testiculoscrotal Pain in Young Adults: A Case Report and Discussion. Pediatrics. 2000 Oct;106(4):843. PMID 11015532
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלייר איזיקסון

| --- | --- |
אין תמונה חופשית
 לידה:  26 במרץ 1921 ברוקלין, ניו יורק, ארצות הברית
 פטירה:  2012 (בגיל 90 בערך)
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 
קלייר איזיקסון-מרל (באנגלית: Claire Isicson-merle;‏ 26 במרץ 1921–2012) הייתה אתלטית יהודייה-אמריקאית. אלופת ארצות הברית (1937) בריצת 100 מטר ופעמיים ברציפות אלופת ארצות הברית (1937 ו-1938) ושיאנית עולם בריצת 50 מטר.
ביוגרפיה

איזיקסון-מרל נולדה וגדלה בברוקלין, ניו יורק. בשנים 1939–1942 היא למדה באוניברסיטת לונג איילנד (LIU)(אנ') בברוקלין.
ביוגרפיה > 1937 > אלופת ארצות הברית באולם

באליפות ארצות הברית באולם שנערכה ב-22 באפריל 1937 היא זכתה במדליית זהב בקפיצה לרוחק מהמקום בתוצאה של 2.49 מטר.
ביוגרפיה > 1937 > אלופת ארצות הברית

באליפות ארצות הברית שנערכה בניו ג'רזי, ב-25 בספטמבר היא זכתה בשתי מדליות זהב, בריצת 50 מטר בתוצאה של 6.8 שניות ובריצת 100 מטר בתוצאה של 12.8 שניות. נוסף לכך, היא סיימה במקום רביעי בקפיצה לרוחק בתוצאה של 5.14 מטר.
ביוגרפיה > 1938

באליפות ארצות הברית שנערכה בקונטיקט ב-4 באוגוסט 1938 היא זכתה בשתי מדליות, זהב וארד. במדליית זהב בפעם השנייה ברציפות בריצת 50 מטר בתוצאה של 6.6 שניות ומדליית ארד בריצת 100 מטר. בתחרות שנערכה ב-7 באוגוסט היא קבעה בריצת 50 מטר שיא עולם חדש של 6.4 שניות.
ביוגרפיה > 1940

באליפות ארצות הברית שנערכה בניו ג'רזי ב-7 ביולי 1940 היא סיימה במקום רביעי בריצת 50 מטר ובמקום שישי בריצת 100 מטר. היא ניכללה במשלחת האמריקאית לאולימפיאדת הקיץ 1940 אך משחקים אלה בוטלו בגלל מלחמת העולם השנייה. היא עברה לשחק במדיסון סקוור גארדן בקבוצת הסופט בול של ניו ירוק בהדרכתם של בייב רות' ולו גריג
ביוגרפיה > 1941

באליפות ארצות הברית שנערכה בניו ג'רזי ב-5 ביולי 1941 היא זכתה במדליית ארד בריצת 50 מטר.
לאחר שפרשה מספורט תחרותי עבדה כמורה לחינוך גופני.
בשנת 1958 נישאה לד"ר ג'יימס מרל והם התגוררו בווסט המפטון ביץ', ניו יורק.
הערות שוליים

↑  Claire Isicson, באתר LIU Brooklyn Blackbirds (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלייר איזיקסון".
Uptown Funk

"Uptown Funk" הוא סינגל של המפיק הבריטי מארק רונסון, בשיתוף הזמר האמריקאי ברונו מארס, מתוך אלבומו הרביעי של רונסון, Uptown Special. השיר יצא ב-10 בנובמבר 2014, כסינגל הראשון מתוך האלבום.
במהרה זכה השיר להצלחה עולמית, שהה במשך 14 שבועות ברצף בראשות מצעד הבילבורד הוט 100, וכמעט שבר את שיאה של הזמרת האמריקאית מריה קארי עם שירה "One Sweet Day", שעמד בראש המצעד 16 שבועות ברצף.
בנוסף, הצליח השיר להגיע לצמרות מצעדים רבות, בהם המצעדים של בריטניה, לבנון, ישראל, קנדה, ולוניה, פלנדריה והולנד. השיר הצליח להיכנס למצעדי סוף שנה רבים ואף זכה בתואר "שיר השנה", מטעם בילבורד. בארצות הברית מכר השיר למעלה מ-11 מיליון עותקים, וכך הפך לאחד מן השירים הנמכרים ביותר במדינה זו וברחבי העולם בכל הזמנים.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 76 |  |
וידאו קליפ

לשיר יצא וידאו קליפ מצליח אשר צולם בשנת 2014, ובו ניתן לראות בין השאר את רונסון ומארס כשהם מהלכים בעיירה, הולכים למספרה ונוסעים בלימוזינה. עוד דבר שניתן לראות בקליפ הוא מועדון ריקודים שניתן לראות בו לקראת הסוף את רונסון בבירור, לאחר שהוא לא נראה כמעט לאורך כל הקליפ.
במהרה הפך הקליפ לוויראלי, וצבר למעלה מ-5.3 מיליארד צפיות, הפך לסרטון החמישי הנצפה ביותר ביוטיוב, ולסרטון הנצפה ביותר ביוטיוב לשנת 2014.
הקליפ הועמד לפרסים רבים, ובאותה שנה זכה בטקס פרסי ה-VMA בקטגוריית "הווידאו קליפ הגברי הטוב ביותר של השנה". בנוסף הועמד לפרס הווידאו קליפ של השנה, אך הפסיד ל-"Bad Blood" של הזמרת האמריקאית טיילור סוויפט.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2015 | פרסי המוזיקה האמריקאית | שיר השנה | מועמדות |
| 2015 | פרסי המוזיקה האמריקאית | שיתוף הפעולה של שנה | מועמדות |
| 2015 | פרסי הBBC | שיר השנה | מועמדות |
| 2015 | פרסי המוזיקה הבריטית | סינגל השנה | זכייה |
| 2015 | פרסי המוזיקה הבריטית | וידאו הבריטי הכי טוב | מועמדות |
| 2015 | פרסי המוזיקה של MTV האירופאית | השיר הכי טוב | מועמדות |
| 2015 | פרסי המוזיקה של MTV האירופאית | שיתוף הפעולה הכי טוב | מועמדות |
| 2015 | פרסי הווידאו-קליפים של MTV | וידאו של השנה | מועמדות |
| 2015 | פרסי הווידאו-קליפים של MTV | קליפ השנה של הזמר | זכייה |
| 2015 | פרסי הווידאו-קליפים של MTV | קליפ הפופ של השנה | מועמדות |
| 2015 | פרסי הווידאו-קליפים של MTV | שיתוף הפעולה הכי טוב | מועמדות |
| 2015 | פרסי הווידאו-קליפים של MTV | בימוי השנה בקליפ | מועמדות |
| 2015 | פרסי הווידאו-קליפים של MTV - יפן | קליפ השנה של זמר - בינלאומי | מועמדות |
| 2015 | פרסמי מלון | שיר הפופ של השנה | זכייה |
| 2015 | פרסמי הסול טריין | שיר השנה | זכייה |
| 2015 | פרסמי הסול טריין | וידאו של השנה | זכייה |
| 2015 | פרסמי הסול טריין | פרס אשוורד אנד סימפסון | מועמדות |
| 2015 | פרסמי הסול טריין | הביצוע של השנה | מועמדות |
| 2015 | פרסמי הסול טריין | שיתוף הפעולה של השנה | מועמדות |
| 2015 | פרסי בחירת הנוער | בחירת המוזיקה: זמר | מועמדות |
| 2015 | פרסי בחירת הנוער | בחירת המוזיקה: שיר מסיבות | מועמדות |
| 2015 | פרסי בחירת הנוער | בחירת מוזיקה: שיתוף פעולה | מועמדות |
| 2016 | פרסי המוזיקה של בילבורד | שיר הרדיו הטוב ביותר | מועמדות |
| 2016 | פרסי המוזיקה של בילבורד | השיר הטוב ביותר בסטרימינג (וידאו) | מועמדות |
| 2016 | פרסי גראמי | הקלטת השנה | זכייה |
| 2016 | פרסי גראמי | הביצוע הכי טוב עבור קבוצה/צמד | זכייה |
| 2016 | פרסי הIheart Radio | שיר השנה | מועמדות |
| 2016 | פרסי הIheart Radio | שיתוף הפעולה של שנה | מועמדות |
מיקומי שיא

השיר זכה להצלחה רבה במצעדים, כאשר כבש את ראש מצעד הבילבורד הוט 100, הבריטי וכולי.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 1 |  |
|  ארגנטינה | ארגנטינה הוט 100 | 16 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הפופ הלטיניים | 8 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 1 |  |
|  ברזיל | טופ 100 ברזיל | 32 |  |
|  גרמניה | GfK – טופ 100 | 3 |  |
|  דנמרק | היטליסטן | 2 |  |
|  דרום אפריקה | אנטרטיינמנט מוניטורינג אפריקה | 1 |  |
|  הולנד | מצעד 40 הסינגלים ההולנדיים | 4 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  יפן | יפן הוט 100 | 12 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 1 |  |
|  לוקסמבורג | בילבורד | 1 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 33 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 7 |  |
|  פורטוגל | מצעד הסינגלים הפורטוגזי | 4 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 7 |  |
|  צרפת | SNEP | 1 |  |
|  קולומביה | נשיונל-רפורט | 1 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 2 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ארצות הברית | בילבורד הוט 100 | 1 |  |
|  ארצות הברית | מצעד השירים המוסטרמים | 6 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 4 |  |
טום רוגיץ'

טומאס "טום" פטר רוגיץ׳ (בסרבית: Томас "Том" Петар Рогић, נולד ב-16 בדצמבר 1992) הוא כדורגלן אוסטרלי שמשחק בעמדת קשר התקפי.
קריירה מועדונים

ב-2 בינואר 2012 חתם רוגיץ' בסנטרל קוסט מארינס מליגת העל האוסטרלית. בקבוצה הבקיע חמישה שערים ב-27 משחקים.
בינואר 2013 חתם רוגיץ' בסלטיק אלופת סקוטלנד. ב-9 בפברואר ערך את הופעתו הבכורה בקבוצה בניצחון 1–3 על אינברנס בו נבחר לשחקן המצטיין. בעונתו הראשונה בקבוצה ערך שמונה הופעות.
בעונת 2013/14 שותף רק בשלושה משחקים בליגה בקבוצה וב-14 בינואר 2014 הושאל למלבורן ויקטורי האוסטרלית. ב-26 בינואר ערך את הופעתו הבכורה בקבוצה בהפסד 0–5 לסידני. באפריל 2014 נפצע רוגיץ' ונעדר עד לתחילת עונת 2015/2016.
בעונת 2015/2016 נהפך לשחקן הרכב בסלטיק וכבש 10 שערים ב-30 משחקים בליגה.
ב-12 בספטמבר 2022 חתם רוגיץ' בוסט ברומיץ' אלביון לעונה אחת.
אברהם ריבלין

| --- | --- |

 לידה:  1946 (בן 78 בערך) ירושלים, פלשתינה (א"י) 
 מדינה:  ישראל 
 מקום מגורים:  ירושלים 
 
הרב אברהם יהושע ריבלין (נולד בשנת 1946) רב ואיש מחשבה ישראלי, כיהן כמשגיח הרוחני בישיבת כרם ביבנה.
קורות חייו

נולד וגדל בירושלים לרחל והלל ריבלין. בצעירותו למד בישיבת כרם ביבנה במסגרת מסלול ההסדר ולאחר מכן בכולל. נסמך לרבנות על ידי הרבנים הראשיים לישראל, הרב שלמה גורן והרב עובדיה יוסף, וכן על ידי ראש ישיבת כרם ביבנה, הרב חיים יעקב גולדוויכט. סיים את המכון להכשרת מורים שליד הישיבה. בתקופת לימודיו בכולל שימש כרב לתלמידי חו"ל בישיבה.
בשנת 1971 (תשל"א) יצא עם משפחתו לשליחות חינוכית ביוהנסבורג שבדרום אפריקה. שם שימש כר"מ בישיבה קולג' ורב למניין הצעירים בקהילת גלנהזל. כעבור ארבע שנים שב לישיבת כרם ביבנה, ומונה למשגיח הרוחני של הישיבה.
השפעתו של הרב ריבלין ניכרת בישיבת כרם ביבנה. הוא מוסר שיחות שבועיות בפרשת השבוע, וכן שיחות מוסר וחיזוק כלליות במשך השנה.
כמו כן, הרב ריבלין מעביר שיעורים קבועים בתנ"ך בישיבה קטנה מורשה, בישיבת ירושלים לצעירים, בישיבת תורת החיים, הגבוהה והקטנה, ובישיבת הכותל.
שיטתו

בשיחותיו הרב ריבלין מחזק את חשיבות המוסר והדרך ארץ כרכיב קריטי לבניין אישיותו של בן תורה.[דרוש מקור] בשיעורי התנ"ך שלו הוא מערב את השומעים ומדגים כיצד פירושי חז"ל נבעו ישירות מתוך קריאה עמוקה ומדוקדקת של הטקסט והבנה מספקת של הדמויות המעורבות.[דרוש מקור] הוא אומר שיש לדקדק בכל מילה מהתנ"ך ושהתנ"ך לא כותב מילים סתם כשאר ספרי הקריאה, הוא מרבה להשתמש בדימוי 'תנ"ך זה לא חסמב"ה'.
שיעוריו של הרב ריבלין מלווים בתנועות ידיים ובהצגות חזותיות, פעמים רבות הרב ריבלין קורא את פסוקי התנ"ך בשגיאות לשוניות כדי להבהיר לשומעים את השאלות העולות מהפסוקים.
הרב ריבלין מרבה להדגיש שכאשר יש פרשיה חדשה (פתוחה או סתומה), פירושה הוא שתיקה ובקריאת התנ"ך יש לקרוא את השתיקה הזו, הוא מדגיש את העניין בפרט כאשר זו פסקה באמצע פסוק.
מספריו

הסתרים באסתר - עיונים במגילת אסתר ובזיקה שבין פורים, ארץ ישראל ועמלק.
יונה: נבואה ותוכחה - על ספר יונה.
עיוני הפטרה - עיונים בהפטרות, שני כרכים.
עיוני פרשה - עיונים על סדר פרשת השבוע, חמישה כרכים.
רות דוד ומשיח - על מגילת רות.
עיוני מקרא - שני ספרי שאלות ותשובות בתנ"ך.
עיוני מועדים - כרך ראשון: שיחות לראש השנה ויום הכיפורים, תשרי ה'תשע"ח, כרך שני: שיחות לחג הסוכות, לשמחת תורה ולמגילת קהלת, כרך שלישי: מאמרים להגדה של פסח, כרך רביעי: שיחות לפסח, ספירת העומר ושבועות, כרך חמישי: שיחות לחנוכה ופורים.
משפחתו

מילדיו:
הרב נתנאל - מלמד בישיבה לצעירים.
הרב הראל - מלמד בישיבה לצעירים. לימד בתלמוד תורה מורשה.
מילוש דגנק

מילוש דגנק (באנגלית: Milos Degenek; ב-28 באפריל 1994) הוא כדורגלן אוסטרלי-סרבי המשחק בעמדת הבלם בקבוצת הכוכב האדום בלגרד.
קריירת מועדונים

דגנק נולד בשנת 1994 בעיר קנין שבקרואטיה למשפחה ממוצא סרבי. בגיל 6 היגר עם משפחתו לסידני שבאוסטרליה בעקבות מלחמת העצמאות של קרואטיה.
דגנק שיחק בליגת התיכונים האוסטרלית במדי בונירינג ווית' איגלס וגם ב-AIS, התחיל כמגן ימני. בקיץ 2012 הצטרף למחלקת הנוער של שטוטגרט. ב-26 ביולי 2013 ערך דגנק את הופעת הבכורה שלו בשטוטגרט ב' במשחק הליגה נגד דרמשטאדט 98. ברוב שלבי עונת 2013/2014 דגנק היה פצוע ושיחק רק 9 משחקים.
בקיץ 2015 חתם במינכן 1860 מהבונדסליגה השנייה. את הופעת הבכורה שלו בקבוצה ערך נגד פ.צ. היידנהיים. ב-19 בספטמבר 2015 הבקיע דגנק את שער הבכורה שלו בקריירה בתיקו 1-1 נגד פ.צ. קייזרסלאוטרן. בעונת 2016/2017 דגנק עבר לשחק בעמדת הבלם.
ב-26 בינואר 2017 חתם ביוקוהמה אף. מרינוס מליגת העל היפנית. ב-25 בפברואר הוא ערך את הופעת הבכורה שלו בקבוצה במשחק הליגה נגד אוראווה רד דיימונדס. מאז, הפך דגנק לשחקן הרכב קבוע בקבוצה, עד תחילת גביע הקונפדרציות 2019. דגנק נבחר לשחקן הצעיר של העונה בליגה היפנית. ב-21 באפריל 2018 דגנק הבקיע את שער הבכורה שלו בקבוצה בתיקו 4-4 נגד שונאן בלמארה.
ב-5 ביולי 2018 חתם לשלוש עונות בכוכב האדום בלגרד תמורת כ-200 אלף אירו. ב-11 ביולי 2018 ערך את הופעת הבכורה שלו בקבוצה בתיקו 0-0 נגד ספרטקס יורמלה במסגרת מוקדמות ליגת האלופות. ב-29 באוגוסט 2018 רשם שני בישולים בתיקו 2-2 נגד רד בול זלצבורג במסגרת פלייאוף ליגת האלופות, ובסיום המשחק עלתה הכוכב האדום לשלב הבתים של המפעל.
ב-12 בינואר 2019 חתם באל הילאל מליגת העל הסעודית עד לסיום העונה.
ב-24 בינואר 2022 דגנק חתם בקולומבוס קרו מה-MLS.
ב-24 ביולי 2023 חזר לכוכב האדום בלגרד.
קריירה בינלאומית

דגנק מחזיק בשתי אזרחויות: סרבית ואוסטרלית. בצעירותו, דגנק שיחק בנבחרת הנערים של אוסטרליה, אולם בשלב הנוער החליט לייצג את סרביה. בשנת 2015, שב לייצג את אוסטרליה ושיחק בנבחרת הצעירה שלה.
ב-27 במאי 2016 ערך את הופעת הבכורה שלו בנבחרת הבוגרת בהפסד 1–2 לאנגליה. במשחק עצמו, "בישל" את השער של אוסטרליה כאשר הרים כדור לרחבה ואריק דייר הבקיע שער עצמי. ב-30 בדצמבר 2018 דגנק הבקיע את שער הבכורה שלו בנבחרת במשחק ידידות נגד עומאן.
דגנק השתתף עם הנבחרת בגביע הקונפדרציות 2017, מונדיאל 2018 וגביע אסיה בכדורגל 2019.
נכלל בסגל נבחרת אוסטרליה לטורניר מונדיאל 2022.
הערות שוליים

↑  Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית)
| נבחרת אוסטרליה – גביע הקונפדרציות 2017 |
| --- | --- | --- |
|  1 ריאן •  2 דגנק •  3 גרסבאך •  4 קייהיל •  5 מיליגן •  6 דילן מקגואן •  7 לקי •  8 קייט •  9 יוריץ' •  10 קרוז •   11 מקלארן •  12 לנגראק • 13 מוי •  14 טרויסי • 15 ג'גו • 16 בחיץ' • 17 חרוסטיץ' • 18 ווקוביץ' • 19 ריאן מקגואן • 20 סיינסבורי • 21 לואונגו • 22 אירוויין • 23 רוגיץ' • מאמן: פוסטקוגלו |  1 ריאן •  2 דגנק •  3 גרסבאך •  4 קייהיל •  5 מיליגן •  6 דילן מקגואן •  7 לקי •  8 קייט •  9 יוריץ' •  10 קרוז •   11 מקלארן •  12 לנגראק • 13 מוי •  14 טרויסי • 15 ג'גו • 16 בחיץ' • 17 חרוסטיץ' • 18 ווקוביץ' • 19 ריאן מקגואן • 20 סיינסבורי • 21 לואונגו • 22 אירוויין • 23 רוגיץ' • מאמן: פוסטקוגלו | אוסטרליה |
| נבחרת אוסטרליה – מונדיאל 2018 |
| --- | --- | --- |
|  1 ריאן •  2 דגנק •  3 מרדית' •  4 קייהיל •  5 מיליגן •  6 ג'ורמן •  7 לקי •  8 לואונגו •  9 יוריץ' •  10 קרוז •   11 נאבוט •  12 ג'ונס • 13 מוי •  14 מקלארן • 15 ידינאק • 16 בחיץ' • 17 ארזני • 18 ווקוביץ' • 19 ריסדון • 20 סיינסבורי • 21 פטראטוס • 22 אירוויין • 23 רוגיץ' • מאמן: ואן מרוויק |  1 ריאן •  2 דגנק •  3 מרדית' •  4 קייהיל •  5 מיליגן •  6 ג'ורמן •  7 לקי •  8 לואונגו •  9 יוריץ' •  10 קרוז •   11 נאבוט •  12 ג'ונס • 13 מוי •  14 מקלארן • 15 ידינאק • 16 בחיץ' • 17 ארזני • 18 ווקוביץ' • 19 ריסדון • 20 סיינסבורי • 21 פטראטוס • 22 אירוויין • 23 רוגיץ' • מאמן: ואן מרוויק | אוסטרליה |
| נבחרת אוסטרליה – גביע אסיה בכדורגל 2019 |
| --- | --- | --- |
|  1 ריאן •  2 דגנק •  3 גרסבאך •  4 גרנט •  5 מיליגן •  6 ג'ורמן •  7 לקי •  8 לואונגו •  9 מקלארן •  10 קרוז •   11 נאבוט •  12 לנגראק • 13 ג'אגו •  14 יאנו • 15 יקומונידיס • 16 בחיץ' • 17 אמיני • 18 ווקוביץ' • 19 ריסדון • 20 סיינסבורי • 21 מביל • 22 אירוויין • 23 רוגיץ' • מאמן: ארנולד |  1 ריאן •  2 דגנק •  3 גרסבאך •  4 גרנט •  5 מיליגן •  6 ג'ורמן •  7 לקי •  8 לואונגו •  9 מקלארן •  10 קרוז •   11 נאבוט •  12 לנגראק • 13 ג'אגו •  14 יאנו • 15 יקומונידיס • 16 בחיץ' • 17 אמיני • 18 ווקוביץ' • 19 ריסדון • 20 סיינסבורי • 21 מביל • 22 אירוויין • 23 רוגיץ' • מאמן: ארנולד | אוסטרליה |
| נבחרת אוסטרליה – מונדיאל 2022 |
| --- | --- | --- |
|  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד |  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד | אוסטרליה |
תפסיר אל-מאתורידי

|  מידע כללי |
| --- | --- |
 מאת:  אבו מנצור אל-מאתורידי
 שפת המקור:  ערבית
 תורגם לשפות:  טורקית
 הוצאה
 מספר עמודים:  6232
 
תפסיר אל-מאתורידי (בערבית: تفسير الماتريدي) הידוע גם כתאווילאת אל-קוראן (בערבית: تأويلات القرآن) וגם כתאווילאת אהל אל-סונה (בערבית: تأويلات أهل السنة) הוא אחד מספרי התפסיר הקלאסיים באסלאם, אשר נכתב על ידי האימאם הפרסי מהאסכולה החנפית אבו מנצור אל-מאתורידי.
ראו גם

תפסיר א-טברי
תפסיר אל-ג'לאלין
עולום אל-תפסיר
| --- | --- |
בקרת זהויות :  BnF: cb41083291p (data)  GND: 1166336115  LCCN: n83022236  TDVİA: tevilatul-kuran  VIAF: 177815099   WorldCat (עם VIAF): 177815099 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
איאייטו

חרב איאייטו
אִיאַייטוֹ (מיפנית: 居合刀) היא חרב יפנית בעלת להב קהה, המשמשת לאימונים, במיוחד באמנות הלחימה איאיידו. האיאייטו מחושלת מסגסוגת של אלומיניום ואבץ, שבדרך כלל יותר זולה וקלה מפלדה. האיאייטו לא נחשבת כנשק על פי החוק היפני, ואינה מתאימה לקרבות. האיאייטו הטובות ביותר דומות מאוד לחרבות אמיתיות במשקל, בצורה ובגימור האיכותי.
מתאמנים מתחילים באיאיידו משתמשים תחילה בחרב עץ הנקראת בוקן, ורק לאחר ניסיון עוברים להשתמש באיאייטו, שאינה חדה כשאר הקטאנות ולכן נחשבת בטוחה יותר לאימונים.
הערות שוליים

↑  L’iaido, un art martial qui vient des samouraïs, La Nouvelle République, ‏24 בדצמבר 2022 (בצרפתית)
| כלי נשק יפניים מסורתיים |
| --- | --- | --- |
| חרבות | חרב יפנית • אודאצ'י • טאצ'י • קודאצ'י • קטאנה • ואקיזאשי • נינג'אטו • שינקן |  |
| חרבות אימון | בוקן • שינאי • איאייטו • שינקן |  |
| נשקי מוט | בו • יארי • נגינטה • ביסנטו • סאסומאטה • סודגאמארי • טורימונו סאנדוגו • צוקובו |  |
| פגיונות | טאנטו (אנ') • קאיקן (אנ') • סאי |  |
| כלי ירייה והטלה | יומי • שוריקן • קונאי |  |
| שריון | שריון יפני • קאבוטו • בוגו • דו • דו מארו • סאנגו • קארוטה • האראמאקי • קיקו • קוסארי • או יורוי • טאטאמי • ממפו |  |
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
C--

| --- | --- |
 פרדיגמות:  תכנות אימפרטיבי 
 תאריך השקה:  1997 
 מתכנן:  סיימון פייטו ג'ונס, Norman Ramsey 
 מפתח:  סיימון פייטו ג'ונס, Norman Ramsey 
 הושפעה על ידי:  C 
 סיומת:  c-- 
 www.cs.tufts.edu/~nr/c--
 
c-- (נהגת כסי מינוס מינוס) היא שפת תכנות שנוצרה ב-1988 על ידי סיימון פייטון ג'ונס(אנ') ונורמן רמסי, המבוססת על שפת C. השפה לא מיועדת להיכתב על ידי מתכנתים אנושיים, אלא להיווצר על ידי מהדרים לשפות עיליות מאוד על מנת להקל על העבודה בהפקת קוד מכונה. שלא כמו שפות ביניים רבות, השפה נכתבת בטקסט ASCII, ולא בבייטקוד או בפורמט בינארי אחר.
שם השפה הוא מעין בדיחה, ובא לבטא את העובדה ש־C--‎ היא צורה מצומצמת לשפת C, כמו ש־C++‎ היא צורה מורחבת של שפת C. (בשפת C, האופרטורים -- ו־++ מציינים "הקטנה ב-1" ו־"הגדלה ב-1" בהתאמה.)
הגרסה הראשונה פורסמה ב-1988, והגרסה האחרונה, גרסה 2.0, פורסמה במאי 2005.
ראו גם

C++
BCPL
קלי מקגיליס

| --- | --- |

 לידה:  9 ביולי 1957 (בת 67) ניופורט ביץ', ארצות הברית 
 מדינה:  ארצות הברית 
 תקופת הפעילות:  מ-1983 
 מקום לימודים:  בית הספר ג'וליארד  קולג' אלן הנקוק  תיכון ניו פורט הארבור 
 פרופיל ב-IMDb
 
קלי אן מקגיליס (באנגלית: Kelly Ann McGillis; נולדה ב-9 ביולי 1957) היא שחקנית קולנוע אמריקאית.
ביוגרפיה

מקגיליס נולדה בפרבר ניופורט ביץ' שבדרום קליפורניה, הבכורה מבין שלוש בנות שנולדו לווירג'יניה ג'ואן (לבית סנל), עקרת בית, ודונלד מנסון מקגיליס, רופא. מוצא אביה הוא סקוטי-אירי. היא למדה בבית הספר התיכון ניופורט הרבור.
מקגיליס למדב בקונסרבטוריון לאמנויות הבמה במכללת אלן הנקוק בסנטה מריה, קליפורניה. לאחר שנשרה מהתיכון ב-1975, ולאחר מכן עברה לעיר ניו יורק כדי ללמוד משחק בבית הספר ג'וליארד, שם סיימה את לימודיה ב-1983.
קריירה

פריצת הדרך בקרירה שלה הייתה בסרט "העד" (1985) לצד האריסון פורד, שם שיחקה בתפקיד האלמנה רייצ'ל לאפ. מותחן שתסריטו מתמקד בבלש המגן על ילד מקהילת האמיש שהיה עד לרצח בפילדלפיה. כאשר מסתבר שהרוצחים הם שוטרים מושחתים, נאלץ הבלש להסתתר אצל בני הקהילה, ולהתחזות לאחד משלהם.
בשנת 1986 היא הייתה מועמדת לפרס גלובוס הזהב על משחקה ב"אהבה בשחקים" (1986) בתפקיד שארלוט בלקווד מדריכת הטייס של "מאווריק" (טום קרוז).
בשנת 1987 היא השתתפה בסרטו של הבמאי הישראלי אורי ברבש, "החולמים". ב-1988 שיחקה בסרט "הנאשמים", לצד ג'ודי פוסטר, בדרמה ההיסטורית "הבית ברחוב קרול", המתרחשת בתקופת רדיפות מקארת'י בתחילת שנות ה-50 של המאה ה-20, ובסרט "אנשי החורף".
בטלוויזיה הופיעה במיני סדרה "התאום השלישי" (1997) לצדו של לארי הגמן, ב-2000 שיחקה בסרט האוסטרלי "מסכת הקוף". ב-2001 שיחקה בסרט הפשע "המעבורת של מורגן" לצד בילי זיין. בשנת 2014 ביצעה הופעת אורח בסדרת האימה האפוקליפטית "אומת הזומבים".
חיים אישיים

מקגיליס גרושה פעמיים. יש לה שתי בנות מבעלה השני, פרד טילמן. במאי 2009 יצאה מהארון כלסבית בריאיון למגזין SheWired. היא הסבירה כי: "רק עכשיו היא מצליחה להשלים עם מיניותה, ועם תחושות שמלוות אותה מאז הייתה בת 12".
הערות שוליים

↑  מאיר שניצר, שוטר בודד נגד כולם - "העד"; במאי: פיטר וייר; תסריט: ארל וואלאם, חדשות, 21 במאי 1985
↑  מיכל מירון-שקד, הטובים לטיס, כותרת ראשית, 6 באוגוסט 1986
↑  דני ורט, בכורות - "החולמים" (ישראל, 1987), במאי: אורי ברבש, כל העיר, 25 במרץ 1988
↑  יונתן ארוך, אם תבקשו מקלי לבכות - "הנאשמים", קולנוע אורלי ובן־יהודה, ת"א, חדשות, 23 בפברואר 1989
↑  יפתח אילן, זה לא היצ'קוק -  "הבית ברחוב קארול' (ארה"ב, 1988), במאי: פיטר ייטס, שחקנים: קלי מקגיליס, ג׳ף דניאלס, מנדי פטינקין, כל העיר, 5 באוגוסט 1988
↑  נעמה תורן, אשה בסרבל - אנשי החורף/ ארה־ב 1988/ במאי: טד קוטש, חדשות, 5 באוקטובר 1989
יפתח אילן, בדרך להרים "אנשי החורף" (ארה"ב, 1988), במאי: טד קוצ'ף, שחקנים: קלי מקגיליס, קורט ראסל, לויד ברידג'ס, כל העיר, 10 במרץ 1989
↑  איתמר זהר, בגיל 51, קלי מקגיליס יצאה מהארון, באתר הארץ, 3 במאי 2009
↑  טל לוין, עכבר העיר, בפנים ובחוץ: האם יציאה מהארון הורסת את הקריירה של הכוכבים?, באתר הארץ, 22 באוקטובר 2010
| --- | --- |
בקרת זהויות :  NLI: 987007397123005171  PLWABN: 9810578503605606  BNE: XX1491996  BnF: cb13985891b (data)  CiNii: DA13331372  GND: 141217014  ISNI: 0000 0001 2133 6775  LCCN: n85138226  MusicBrainz: 55f23ad2-66f9-48b1-b3d1-7cba6f86782d  NKC: xx0049130  NTA: 111384753  SUDOC: 070024138  Trove: 1190121  VIAF: 54341504   WorldCat (עם VIAF): 54341504